**III.**

**A Munkáltató kötelezettségei**

1. A támogatás ellenében a Munkáltató vállalja, hogy
   1. a támogatást kizárólag a kötelező legkisebb munkabér és a garantált bérminimum emelésére használja fel,
   2. a támogatás felhasználásáról 2013. augusztus 31-ig elszámolást nyújt be a Munkaügyi Központhoz,
   3. visszafizeti a felvett támogatásnak azt a részét, amelynek felvételére nem lett volna jogosult.
2. A Munkáltató köteles 8 napon belül írásban bejelenteni, ha a hatósági szerződés megkötését követően a támogatás folyósítása alatt lejárt esedékességű köztartozása keletkezett, illetve gazdasági társaság esetén a hatósági szerződés fennállásának tartama alatt ellene jogerős végzéssel elrendelt csőd vagy felszámolási eljárás, illetve végelszámolás indul
3. A Munkáltató köteles 8 napon belül írásban bejelenteni, ha a támogatást megalapozó körülményeiben változás következik be.

**IV.**

**A Munkaügyi központ kötelezettségei**

1. A Munkaügyi központ köteles:
2. a munkáltatónak a hatósági szerződés szerinti támogatást a Munkáltató részére átutalni,
3. a hatósági szerződésben foglaltakat ellenőrizni, illetve ellenőriztetni.

**V.**

**A szerződésszegés és jogkövetkezményei**

1. A Munkaügyi Központ a felvett támogatást egészben, a visszakövetelés időpontjában hatályos, a kötelezettségszegés időpontjától (de legkorábban a támogatás igénybevételének napjától) a visszakövetelésről rendelkező határozat meghozatalának napjáig a Ket. 132. § (2) bekezdése szerint kiszámított késedelmi pótlékkal növelt összegben visszaköveteli, ha
2. a szerződésből adódó írásbeli bejelentési kötelezettségeit nem, vagy 30 napon túli késedelemmel teljesíti,
3. a Rendelet 82. §-ában foglaltak közül legalább egy bekövetkezik,
4. hitelt érdemlően bebizonyosodik, hogy a Munkáltató a támogatás igénylését érdemben befolyásoló valótlan, hamis adatot szolgáltatott, vagy valótlan nyilatkozatot tett, illetőleg akár a jelen hatósági szerződés kötésekor, akár az elszámolások során vagy az ellenőrzéskor hamis adatokat szolgáltat, vagy valótlan nyilatkozatot tesz,
5. a Munkáltató neki felróható okból megszegi a szerződés III. fejezetében meghatározott kötelezettségeit, illetve más jogszabályi kötelezettségeit, így különösen az ellenőrzésre vonatkozó tűrési kötelezettségének nem tesz eleget, vagy az ellenőrzés lefolytatását egyéb módon akadályozza, és ennek következtében a támogatott tevékenység szabályszerű megvalósítását nem lehet ellenőrizni,
6. a kérelemben megtett nyilatkozatok bármelyikét visszavonja,
7. a Munkáltatónak a kérelem benyújtását követően, de a hatósági szerződés megkötését megelőzően köztartozása keletkezett, és a köztartozás tényét a Munkáltató a hatósági szerződés megkötése előtt írásban nem jelentette be a Munkaügyi Központ részére.
8. a Munkáltató által elkövetett egyéb szerződésszegés esetén, ha a szerződésszegés súlya és körülményei indokolttá teszik.
9. Ha a hatósági szerződésben foglaltakat a Munkaügyi Központ nem teljesíti, a Munkáltató a teljesítésre irányuló felhívás eredménytelensége esetén – a szerződésszegés tudomására jutásától számított harminc napon belül – az eljáró <kormányhivatal neve> Munkaügyi Központjának székhelye szerint illetékes közigazgatási és munkaügyi bírósághozfordulhat.
10. A Munkaügyi központ a támogatás visszakövetelése esetén a visszakövetelt támogatási összeg és a pótlékok megfizetésére irányuló követelését azonnali beszedési megbízásra vonatkozó felhatalmazói nyilatkozat útján érvényesíti.

A Munkáltató vállalja, hogy számlavezető pénzintézete(i) által záradékolt felhatalmazói nyilatkozatot a hatósági szerződés aláírásakor csatolja, de legkésőbb a hatósági szerződés aláírását követő 8 napon belül a Munkaügyi Központnak megküldi. A támogatás folyósításának feltétele az azonnali beszedési megbízás becsatolása.

A felhatalmazói nyilatkozat mindaddig hatályos és érvényes, ameddig annak visszavonásáról a Munkáltató és a Munkaügyi Központ együttesen, cégszerűen aláírt jognyilatkozattal nem rendelkezik**.**

**VI.**

**A támogatás felhasználásának ellenőrzése**

1. A felek tudomásul veszik, hogy a hatósági szerződést az Állami Számvevőszék, illetve a Kormányzati Ellenőrzési Hivatal is jogosult ellenőrizni. A támogatott (munkáltató) – az esetleges vizsgálat esetén – vállalja, hogy az Állami Számvevőszék, illetve a Kormányzati Ellenőrzési Hivatal részére a kért felvilágosítást megadja, ill. a hatósági szerződésben foglaltak teljesítésével kapcsolatos iratokat bemutatja, szükség esetén másolatban átadja. A Munkáltató tudomásul veszi, hogy a hatósági szerződés megkötése után a munkaügyi központ ellenőrzéseket végezhet a vállalt kötelezettségek teljesítése érdekében. Az ellenőrzés kiterjed a támogatás jogszerűségére, a támogatott kérelemben tett nyilatkozatainak valóságtartalmára, a támogatás felhasználásának jogszerűségére. A Munkáltató az ellenőrzést köteles eltűrni.
2. A Munkáltató vállalja, hogy az állami költségvetési pénzeszközök felhasználásának nyilvánosságára tekintettel, a támogatás felhasználásával kapcsolatos tájékoztatást az előző pontban szereplő személyek, szervezetek részére üzleti titok címén nem tagadja meg.
3. A Munkáltató vállalja, hogy a hatósági szerződés lényeges tartalmáról a tájékoztatást üzleti titok címén nem tagadja meg.
4. Ha a Munkáltató az ellenőrzés során felróható magatartásával az ellenőrző szervek munkáját ellehetetleníti, a támogatási döntés érvényét veszti, a támogatási szerződés megszűnik, a Munkáltató az addig igénybe vett támogatást köteles visszafizetni.